Minerva Cuevas Γεφυρώνοντας τα σύνορα
Ο όρος «πολιτικός ακτιβιστής» είναι προβληματικός.
Θεωρώ ότι αποτελεί πρόκληση
το να αλλάξουμε τη χρήση του όρου «ακτιβισμός»
διότι κάθε άνθρωπος μπορεί να αυτενεργεί και να αντιδρά στις προκλήσεις της ζωής
και άρα να συνιστά γενεσιουργό πυρήνα πολιτικής δράσης.
[Ανταποκρίτρια] «Στα σύνορα ΗΠΑ-Μεξικού...»
«...ένας φράχτης διαχωρίζει δύο κόσμους».
«Ένδεια στον Νότο».
«Πλούτος στον Βορρά».
[Cuevas] Σε γενικές γραμμές, το έργο μου ταυτίζεται με την έρευνα που διεξάγω.
Σχεδίασα ένα εγχείρημα με θέμα τα σύνορα Μεξικού και ΗΠΑ.
Η κεντρική ιδέα:
όπου υπάρχουν σύνορα, μπορούν να υπάρξουν και γέφυρες.
Δεν είχα βρεθεί ποτέ στην περιοχή του Rio Bravo.
Γνώριζα ότι τα ιστορικά σύνορα συμπίπτουν με το βαθύτερο σημείο του ποταμού.
Όμως εκεί ανακάλυψα ένα σημείο που αποτελεί ένα είδος φυσικής γέφυρας.
Αποφάσισα να χρησιμοποιήσω τους βράχους στο συγκεκριμένο σημείο του ποταμού
για να περάσω από τις ΗΠΑ στο Μεξικό και αντίστροφα.
Σημάδεψα τους βράχους με ασβέστη
για να σημειώσω τη γραμμή διάβασης.
Δημιουργήθηκε μια διακεκομμένη γραμμή κατά πλάτος του Rio Bravo.
H εγκατάστασή μου περιλαμβάνει αναφορές στην πεζοπορία,
όπως μπαστούνια
και βιβλία για την έρημο της Chihuahua.
Η διάβαση συνόρων από τον Νότο στον Βορρά συνιστά μια εύγλωττη πολιτική πράξη.
[Παρουσιάστρια] «Το τείχος του Προέδρου Trump
κατά μήκος των συνόρων ΗΠΑ-Μεξικού
προβλέπεται ότι θα κοστίσει σχεδόν 22 δισ. δολλάρια.
Όπως ανέφερε αρχικά το Reuters,
η κατασκευή του τείχους θα διαρκέσει περίπου τριάμισι χρόνια».
[Cuevas] Πληροφορούμαστε από τα μέσα για το θέμα των συνόρων.
Το εξαγγελθέν τείχος συνδέεται με όρια ή ελέγχους.
Η βία αποτελεί μία ιδιαίτερα σημαντική παράμετρο
των κυρίαρχων ορισμών της έννοιας των συνόρων.
Κατά μήκος του ποταμού γίνονται κάποιες περιπολίες
αλλά ποτέ δεν υπήρχαν πινακίδες σήμανσης.
Όλη η περιοχή ήταν πάντα ελεύθερη από φράχτες ή τείχη.
Το να μην ερχόμαστε σε επαφή με μαζικά διαμεσολαβούμενες μορφές βίας
αποτελεί το πρώτο βήμα προς την απελευθέρωσή μας.
Συνειδητοποιεί κανείς ότι η ίδια η έρημος είναι η μόνη υπέρτατη δύναμη.
Πρόσφατα προσκλήθηκα να συμμετάσχω σε ομιλίες
που αφορούν την κλιματική αλλαγή,
την αστική ανάπτυξη
και την έννοια του «καλλιτέχνη-ακτιβιστή».
Προσδοκούμε μια ενέργεια που θα επιφέρει επαναστατικές αλλαγές.
Τα βιβλία και τα ατομικά πρότζεκτ αφυπνίζουν
όμως δεν επαρκούν για την επίλυση του προβλήματος.
Όλοι μας παίζουμε ρόλο στην εξέλιξη των προβλημάτων ή της κρίσης παγκοσμίως.
Άρα θα πρέπει να αντιδράσουμε συλλογικά ώστε να αναστρέψουμε την κατάσταση.
[Συνθήματα πλήθους] «Όχι απαγόρευση, όχι τείχος!».
[Cuevas] Ο εθνικισμός σήμερα προωθεί τη βία κατά του Άλλου
και τονίζει τις διαφορές μεταξύ των κοινωνιών.
Όμως επιτακτικά αναγκαία είναι σήμερα η ύπαρξη ενός συνδετικού ιστού.
Το τείχος δεν μπορεί να ανακόψει το μεταναστευτικό ρεύμα.
Το τείχος απλώς ενισχύει ένα αρχετυπικό φαντασιακό
που συνδέει τα σύνορα με τη βία.
Tο τείχος θα εντείνει το φαινόμενο της διακίνησης ανθρώπων.
Οι ανττιδράσεις κλιμακώνονται
και υπάρχει αναστοχασμός της έννοιας της ανθρωπιάς
και όλων όσων προσδοκούμε όχι μόνον από την πολιτική
αλλά και από την ίδια μας τη ζωή σε καθημερινή βάση.
Πώς θέλουμε να βιώνουμε την πραγματικότητά μας;